ภาวะน้ำมันดิบ WTI Crude ปรับตัวหลุด 45 ดอลลาร์ต่อบาร์เรล ต่ำสุดรอบ 5 เดือน
ภาวะน้ำมันดิบ WTI Crude ปรับตัวหลุด 45 ดอลลาร์ต่อบาร์เรล ต่ำสุดรอบ 5 เดือน
6 ส.ค. 2558

ผู้สื่อข่าวรายงาน ภาวะราคาน้ำมัน WTI Crude ณ เวลา 14.18 น.ราคาอยู่ที่ 44.98 ดอลลาร์ต่อบาร์เรล ซึ่งเป็นราคาต่ำสุดในรอบ 5 เดือนนับตั้งแต่วันที่ 17 มี.ค.58 ที่เคยปิดระดับต่ำสุดที่ 43.46 ดอลลาร์ต่อบาเรล
โดยวันนี้ราคาเปิดที่ 45.20 ดอลลาร์ต่อบาเรล ระหว่างวันปรับตัวขึ้นแตะระดับสูงสุดที่ 45.24 ดอลลาร์ต่อบาเรล และปรับตัวลงต่ำสุดที่ 44.84 ดอลลาร์ต่อบาเรล
อนึ่ง น้ำมันดิบดับบลิวทีไอ (WTI Crude) หรืออีกชื่อหนึ่งคือ West Texas Intermediate เป็นน้ำมันดิบอ้างอิงที่สำคัญในทวีปอเมริกา น้ำมันดิบ WTI เป็นน้ำมันประเภทเบาและหวาน (Light Sweet Crude) โดยมีค่า API อยู่ที่ประมาณ 37 – 42 ดีกรี และมีปริมาณซัลเฟอร์อยู่ที่ประมาณ 0.24%